Tisztelt Zalaszentmihályi Lakosok!

A Központi Statisztikai Hivatal **2021. május 1. és június 28. között** a Magyar Köztársaság területén népszámlálást tart. A népszámlálás eredményes lebonyolításában kiemelkedő szerepet játszanak az adatfelvételt végrehajtó **számlálóbiztosok.** Feladatuk a körzetük bejárása, a körzethez tartozó, az internetes önkitöltési időszakban le nem zárt címek felkeresése, az interjúk és az adatfelvétel lebonyolítása, valamint a címek pontosítása, az esetleges új címek felvétele. Munkájukat közvetlenül a felülvizsgáló irányítja és felügyeli.

**A számlálóbiztosnak a 2021. május 17. és 2021. június 20. között zajló terepmunka során kb. 200 címen kell címellenőrzést végeznie, és kb. 130–150 címen kell kérdőívet kitöltenie tableten. Az adatfelvételhez szükséges tabletet a KSH biztosítja.**

Ennek a felelősségteljes munkának az ellátásához kérem a Tisztelt Lakosság segítségét.

A számlálóbiztos személyével kapcsolatos elvárások:

* saját elektronikai eszköz (pl.: PC, laptop, tablet) internet hozzáféréssel

(e-learning oktatáshoz, vizsgához és kapcsolattartáshoz)

* e-mail cím és mobiltelefonos elérhetőség
* 18. életév betöltése
* legalább középfokú végzettség

A számlálóbiztosi munkára olyan személyek jelentkezését várjuk:

* akik magabiztos számítógépes ismerettel rendelkeznek, illetve jártasak érintőképernyős készülékek használatában
* pontosan tudják követni az előírásokat
* betartják a határidőket
* jó kapcsolatteremtő- és beszédkészséggel rendelkeznek
* képesek a munka okozta fizikai és szellemi megterhelés, az esetleges konfliktusok elviselésére
* vállalják az új ismeretek elsajátítását, a kapott válaszok bizalmas kezelését és a népszámlálás idején más adatgyűjtési és kereskedelmi ügynöki tevékenység mellőzését.

Előnyt jelent

* a felsőfokú végzettség, továbbá
* ha korábban részt vett népszámlálásban, mikrocenzusban, vagy más KSH lakossági adatfelvételben számlálóbiztosként, és munkáját jó minőségben végezte el.

Kérek mindenkit, aki rendelkezik a felsorolt képességekkel és kedvet érez a népszámlálási munkában való részvételhez**,**

**jelentkezzen számlálóbiztosnak**.

Jelentkezni a Zalaszentmihályi Közös Önkormányzati Hivatalban 8936 Zalaszentmihály, Jókai u. 3. szám alatt, valamint az igazgatas@zelkanet.hu e-mail címen lehet.

Jelentkezési határidő: **2021. február 19.**

A számlálóbiztosok a helyi népszámlálási felelőssel (jegyző) kötnek megbízási szerződést, amire azután kerül sor, hogy a számlálóbiztosi teendőket tartalmazó online tananyagot elsajátították, és erről sikeres e-learning vizsgát tettek.

A munkavégzésért a Központi Statisztikai Hivatal a Kormány 362/2020. (VII. 23.) Korm. rendelete szerinti normatíva alapján meghatározott díjazást biztosít. (A bruttó díjazás: kapcsolatfelvétel, címellenőrzés, aktualizálás 280 Ft/cím, összeírás körébe tartozó cím összeírása 380 Ft/cím, személyek – összeírandó címenként kb. 2,5 fő – összeírása 625 Ft/személy.)

Hivatalunk telefonos elérhetősége: 06/92/368081

A népszámlálással kapcsolatos bővebb információk megtalálhatók a [www.ksh.hu](http://www.ksh.hu/) oldalon.

Kérem, hogy a lehetőségek szerint minél többen jelentkezzenek segítve ezzel a munkánkat.

Zalaszentmihály 2021. február 3.

 **Szalai Mónika**

 **jegyző s.k.**